stanford-oval/wikipedia huggingface dataset:
Kurt Behrens

| Mitalit> Maa:   Saksan keisarikunta.Miesten uimahypyt. Olympialaiset  | Mitalit> Maa:   Saksan keisarikunta.Miesten uimahypyt. Olympialaiset  | Mitalit> Maa:   Saksan keisarikunta.Miesten uimahypyt. Olympialaiset  | Maa:   Saksan keisarikunta> Miesten uimahypyt. |
| --- | --- | --- | --- |
|  Hopeaa | Lontoo 1908 | 3 m ponnahduslauta |  |
|  Pronssia | Tukholma 1912 | 3 m ponnahduslauta |  |
Kurt Edward Behrens (26. marraskuuta 1884 Magdeburg – 5. helmikuuta 1928 Berliini) oli saksalainen uimahyppääjä ja olympiamitalisti. Hän edusti seuratasolla SCC Hellas Magdeburgia.
Behrens osallistui Lontoon olympialaisissa 1908 kolmen metrin ponnahduslautakilpailuun, jossa hän voitti hopeaa. Hän sai samassa lajissa pronssia Tukholman kisoissa 1912. Behrens kilpaili tuolloin myös 10 metrin kerroshypyissä ja suorissa kerroshypyissä, mutta putosi molemmissa lajeissa karsinnassa. Hän työskenteli valmentajana New Yorkissa vuosina 1920 ja 1921.
Kurt Tank

| Kurt Tank |
| --- | --- |

Henkilötiedot
Koko nimi:  Kurt Waldemar Tank
Syntynyt: 24. helmikuuta 1898
Kuollut: 5. kesäkuuta 1983 (85 vuotta)
Kansalaisuus:  Saksa
Ammatti:  ilmailusuunnittelija, koelentäjä
Insinööri
Koulutus:  insinööri
Työnantajat:   Albatros Flugzeugwerke  Focke-Wulf  Hindustan Aeronautics 
Kurt Tank (24. helmikuuta 1898 – 5. kesäkuuta 1983) oli saksalainen lentokoneinsinööri, joka johti Focke-Wulf-lentokonetehtaan suunnittelutoimistoa 1931–1945. Hän toimi myös koelentäjänä. Kuuluisin hänen suunnittelemistaan lentokoneistaan on toisen maailmansodan aikainen Luftwaffen hävittäjä Focke-Wulf Fw 190.
Ennen Focke-Wulfia Tank työskenteli Albatros Flugzeugwerkessä, joka meni konkurssiin 1929. Sen jälkeen tuon tehtaan suunnittelijat päätyivät pääosin joko Focke-Wulfille tai Aradolle 1931.
Tank aloitti Focke-Wulf Fw 44 Stieglitzin suunnittelun. Siitä tuli Focke-Wulfin ensimmäinen kaupallisesti menestynyt lentokone, jonka myynti alkoi 1934. Se johti yhtiön jatkuvaan kasvuun Saksan varustautuessa sotaan.
Tankin suunnittelemasta Fw 190:stä, jota valmistettiin 1939–1945, tuli Messerschmitt Bf 109:n ohella Luftwaffen perushävittäjä. Tank sai kiitokseksi työstään kunniaprofessorin aseman Braunschweigin yliopistossa tammikuussa 1943.
Sodan jälkeen Tank muutti 1947 Argentiinaan, jonka hallitus antoi hänelle viran Córdoban Instituto Aerotécnicosta. Siitä tuli Argentiinan lentokonetehdas (Fábrica Militar de Aviones), missä Tanka suunnitteli FMA I.A.e 33 Pulqui II -koneen, joka perustui Focke-Wulf Ta 183 -suunnitelmaan vuodelta 1945. Projekti keskeytyi 1953 Argentiinan talouskriisiin. Kun Argentiinan presidentti Juan Perónia vastaan tehtiin 1955 vallankaappaus, Focke-Wulfin vanhat työntekijät siirtyivät tehtaalta eri suuntiin, monet muuttivat Yhdysvaltoihin.
Tank muutti Intiaan, missä hän työskenteli Hindustan Aeronautics -yhtiössä. Hän suunnitteli Hindustan Aeronautics HF-24 Marut -hävittäjäpommittajan, joka oli ensimmäinen Intiassa suunniteltu sotilaslentokone. Sen prototyyppi lensi vuonna 1961. Sitä valmistettiin 80 kappaletta vuosina 1975–1982 ja poistettiin käytöstä 1991.
Tank palasi Berliiniin 1970-luvulla.
Aiheesta muualla

Kuvia tai muita tiedostoja aiheesta Kurt Tank Wikimedia Commonsissa
Kurankot

Kurankot, jotka tunnetaan myös nimillä korankot ja karankot, ovat etninen ryhmä, joka asuu Sierra Leonessa ja Guineassa. Kurankot puhuvat äidinkielenään kurankoa (tai korankoa), joka kuuluu nigeriläis-kongolaisiin kieliin. Heidän sukulaiskansansa mandinkat sekä susut ymmärtävät kurankon kieltä, sillä se on samanlainen mandinkan kielen kanssa. Kurankoja arvioidaan olevan Sierra Leonessa noin 368 000 ja Guineassa noin 112 000, joka tarkoittaisi heitä olevan yhteensä noin 482 000. Kurankot ovat pääasiassa islaminuskoinen kansa, mutta useat heistä harjoittavat silti perinteisiä uskontojaan.
Kurankot asuttavat vuoristoista Sierra Leonen koillista puolta, josta heidän asuinalueensa jatkuu Guineaan. Kurankojen asuttamalta alueelta puuttuvat sopivat tieyhteydet eikä alueelle pääse helposti, jonka takia kurankot ovat sosiaalisesti eristettyinä.
Kyynärpään limapussin tulehdus

Kyynärpään limapussin tulehdus (opiskelijan kyynärpää, kyynärpään bursiitti tai olecranon bursitis). Kyynärpään pinnallisen limapussin tehtävänä on vähentää kyynärpään eri rakenteiden välistä kitkaa. Liiallinen rasitus sekä pienet toistuvat iskut tai revähdykset voivat saada sen tulehtumaan ja ärtymään, jolloin sinne alkaa kertyä turvotusta ylimääräisestä nesteestä. Kyynärpään limapussi sijaitsee kyynärluun proksimaalisen pään posteriorisella puolella, eli ns. kyynärpään kärjen päällä.
Aiheuttaja

-”Opiskelijan kyynärpää”: Nimitys perustuu yleisimpään limapussin tulehduksen aiheuttajaan. Jos kyynärpään ja etenkin kyynärpään kärkeä/päätä nojataan tai tuetaan pitkiä aikoja jatkuvasti esim. pöytään/ pöydän reunaan, voi kyynärpäässä sijaitseva limapussi tulehtua ja turvota. Tällainen tulehdus kehittyy vähitellen kuukausien aikana.
-Trauma: Kova isku kyynäräpään päähän/kärkeen voi saada limapussin tuottamaan ylimääräistä nestettä ja samalla turpoamaan.
-Infektio: Kyynärpään limapusiin eli bursiittiin voi päästä kulkeutumaan bakteereita jos kyynärpään iho pääsee rikkoutumaan esim. trauman tai hyönteisen pureman takia. Tulehtunut limapussi tuottaa ylimääräistä nestettä, turpoaa, alkaa punoittaa ja aiheuttaa kipua. Hoitamattomana infektio voi alkaa esimerkiksi märkiä.
-Muut sairaudet: Muut sairaudet jotka yhdistetään limapussin tulehdukseen ovat reumaattinen niveltulehdus ja kihti.
Oireet ja ilmeneminen

Kyynärpään bursiittia esiintyy yleisemmin 30-60-vuotiailla miehillä, mutta sitä esiintyy sekä lapsilla että aikuisilla ja ihmisillä eri puolilla maailmaa. 
Limapussin tulehduksessa turvotus on usein ensimmäinen oire, mikä voi olla niin voimakasta, että se vaikuttaa nivelen liikkuvuuteen. Turvotuksen jatkuessa limapussi alkaa venyä, mikä aiheuttaa kipua. Kipu provosoituu yleensä suorasta paineesta olecranoniin ja kyynärnivelen taivutuksesta. Jos limapussissa on infektio, se ilmenee punoituksena ja lämmön tunteena kyynärpäässä. Mikäli infektiota ei hoideta, se voi levitä muihin käden osiin ja verenkiertoon.
Hoito > Itsehoito

Jos tulehdus on lievä (ei kuumetta tai suurempaa turvotusta) hoidetaan levolla (välttää hankausta ja painetta) ja kylmähoidolla (3-5 päivää, 10-20min kerrallaan). Ilman reseptiä saatavilla tulehduskipulääkkeillä voidaan myös nopeuttaa tulehduksen paranemista, mutta tällöin on varmistettava lääkkeiden sopivuus itselle. Jos tulehdukseen ei liity infektiota, voidaan kipua hoitaa myös kyynärpään pehmusteella sekä vähentämällä suoraan kyynärpäähän painetta aiheuttavaa liikettä/liikkeitä.
Hoito > Asiantuntija hoito

Mikäli ei ala rauhoittua parissa viikossa on syytä hakeutua lääkärille. Myös infektion merkkien ilmentyessä (alueen punoitus, voimakas turvotus ja kuume) on syytä epäillä bakteeritulehdusta ja hakeutua lääkärin vastaanotolle.
Lääkärin hoitokeinoja ovat limapussin tyhjentäminen punktoimalla ja kortisoniruiske. Bakteeritulehdus hoidetaan antibiooteilla. Pitkittynyt ja toistuva vaiva voidaan hoitaa kirurgisesti poistamalla limapussi.
Kujalleq

Näkymää Saarloqin kylästä.
Kujalleq on yksi Grönlannin kunnista ja se perustettiin kuntauudistuksen yhteydessä vuonna 2009. Sen keskuspaikkana toimii Qaqortoq.
Asutuskeskukset > Kaupungit

Nanortalik
Narsaq
Qaqortoq
Asutuskeskukset > Kylät

Aappilattoq
Alluitsup Paa
Ammassivik
Eqalugaarsuit
Igaliku
Narsarmijit
Narsarsuaq
Qassiarsuk
Qassimiut
Saarloq
Tasiusaq
Aiheesta muualla

Wikimedia Commonsissa on kuvia tai muita tiedostoja aiheesta .
Kommune Kujalleq (tanskaksi)
AccuWeather
Kurt Thomas (voimistelija)

| Mitalit> Maa:   Yhdysvallat.Miesten telinevoimistelu.MM-kilpailut  | Mitalit> Maa:   Yhdysvallat.Miesten telinevoimistelu.MM-kilpailut  | Mitalit> Maa:   Yhdysvallat.Miesten telinevoimistelu.MM-kilpailut  | Maa:   Yhdysvallat> Miesten telinevoimistelu. |
| --- | --- | --- | --- |
|  Kultaa | Strasbourg 1978 | permanto |  |
|  Kultaa | Fort Worth 1979 | permanto |  |
|  Kultaa | Fort Worth 1979 | rekki |  |
|  Hopeaa | Fort Worth 1979 | moniottelu |  |
|  Hopeaa | Fort Worth 1979 | nojapuut |  |
|  Hopeaa | Fort Worth 1979 | hevonen |  |
|  Pronssia | Fort Worth 1979 | joukkuekilpailu |  |
Kurt Bildeaux Thomas (29. maaliskuuta 1956 Miami, Florida – 5. kesäkuuta 2020) oli yhdysvaltalainen telinevoimistelija ja maailmanmestari. Hän oli maansa ensimmäinen telinevoimistelun miesten maailmanmestari.
Thomasin voimistelijanuran huippuhetki osui Fort Worthin MM-kilpailuihin 1979, missä hän uusi edellisvuoden maailmanmestaruutensa permannolla, voitti toisen rekillä ja saavutti myös hopeaa ottelussa, nojapuilla ja hevosella sekä pronssia joukkuekilpailussa. Thomas kilpaili myös Montréalin kesäolympialaisissa 1976. Vuosi Thomasin MM-menestyksen jälkeen käydyissä Moskovassa kesäolympialaisissa hän ei kilpaillut Yhdysvaltain boikotoitua kisoja. Vuonna 2003 Thomas nimettiin voimistelun kansainväliseen kunniagalleriaan.
Thomas kuoli 64-vuotiaana 5. kesäkuuta 2020. Hän oli saanut aivohalvauksen parisen viikkoa aikaisemmin.
Aiheesta muualla

Kurt Thomas Kansainvälinen olympiakomitea. (englanniksi)
Laffaux

| Laffaux |
| --- | --- |
 Kunnantalo
 Laffaux
 Koordinaatit: 49°26′57″N, 03°25′34″E 
Valtio:  Ranska
Alue:  Hauts-de-France
Departementti:  Aisne
Arrondissementti:  Soissons
Pinta-ala:  
 – Kokonaispinta-ala:  6,76 km²
Väkiluku (2016):  149
 – Väestötiheys:  22,04 as./km²
Postinumero:  02880
Infobox OKVirheellinen NIMI-arvo: 
Laffaux on Ranskan kunta Hauts-de-Francen alueella Aisnen departementissa maan pohjoisosassa. Se sijaitsee Soissonsin koillispuolella. Kunnan pinta-ala on 6,76 neliökilometriä ja siellä on arviolta 149 asukasta (vuonna 2016).
Laffaux’ssa käytiin vuonna 596 taistelu Neustrian ja Austrasian hallitsijoiden välillä. Taistelussa Neustrian Klotar II voitti Teodebert II:n. Vuonna 680 Neustrian käskynhaltija (major domus) Ebroin voitti Laffaux’n taistelussa Pipin Heristalilaisen.
Aiheesta muualla

Kuvia tai muita tiedostoja aiheesta Laffaux Wikimedia Commonsissa
Kulluna lil-watan lil-ula lil-alam

Kulluna lil-watan lil-ula lil-alam (”Me kaikki! Isänmaamme, lippumme ja kunniamme puolesta!”) on Libanonin kansallislaulu. Sen on sanoittanut Rachid Nakhlé ja säveltänyt Wadia Sabra. Laulu on esitetty ensi kerran julkisesti 1927.
Aiheesta muualla

Kuuntele kansallislaulu
Kōben maanjäristys 1995

Maanjäristyksen aiheuttamia tuhoja.
Maanjäristyksen aiheuttamia tuhoja.
Kōben maanjäristys oli Japanissa 17. tammikuuta 1995 sattunut maanjäristys, joka ravisteli Kōben puolentoista miljoonan asukkaan kaupunkia. Se oli voimakkuudeltaan Mw 6,9. Yli kuusi tuhatta ihmistä sai surmansa, ja taloudelliset menetykset olivat yli 200 miljardia Yhdysvaltain dollaria. Se oli Japanin pahin maanjäristys vuoden 1923 Suuren Kantōn maanjäristyksen jälkeen.
Järistyksen keskus sijaitsi 30 kilometrin päässä Kōbesta Awajishiman saaren alla noin 20 kilometrin syvyydessä. Järistys tuhosi lähes 100 000 rakennusta ja katkaisi kaupungin puhelinlinjat ja sähköt. Rakennusten lämmityslaitteiden saamat vauriot aiheuttivat myös tulipaloja.
Järistys tapahtui kolmen mannerlaatan törmäysvyöhykkeellä: Tyynenmeren laatan, Euraasian laatan ja Filippiinien laatan.
Aiheesta muualla

Japani maanjäristyksen kourissa 1995
Wikimedia Commonsissa on kuvia tai muita tiedostoja aiheesta .
Kurutsit

Kurutsit (kuruc) olivat unkarilaisia, jotka  erityisesti 1600-luvulta alkaen István Bocskain, Gábor Bethlenin, Imre Thökölyn, Ferenc II Rákóczin ja muiden johdolla taistelivat itävaltalaisia sortajia vastaan. Nimitys on mahdollisesti tullut käyttöön jo 1500-luvun alkupuolella, kun György Dózsa, joka paavilta oli saanut oikeuden ristinlipun käyttämiseen turkkilaisia vastaan käytävässä taistelussa, ryhtyi kapinaan kotimaista aatelissortoa vastaan.
Kurutsien runoudella tarkoitetaan sitä pääasiallisesti lyyrillistä runoutta, joka 1500-luvulla ja  1600-luvun alkupuolella syntyi kurutsien keskuudessa. Runojen tekijät tunnetaan nimeltä vain poikkeustapauksissa. Viittauksia raskaan sorronajan poliittisiin tapahtumiin esiintyy muissakin kuin poliittisissa runoissa. Kurutsi-runous kukoisti kauneimmillaan Thökölyn ja Rákóczin aikana. Kurutsien runot ja laulut ovat osaksi kansan suussa osaksi käsikirjoituksina säilyneet siihen asti, kun ne painettuna on saatu julkisuuteen. Vuoden 1712 jälkeen kurutsirunojen laulaminen kiellettiin ankarasti. Niiden sävelmien tekijät ovat yhtä tuntemattomat kuin runojen sepittäjätkin. Kurutsilaulujen nuotit ovat kansallisen unkarilaisen musiikin kaikkein kauneimpia helmiä, joista sitten samaan perustyyliin on vähitellen kehittynyt suuri määrä uusia kauniita laulu- ja tanssinuotteja. Kurutsilaulujen rytmi on usein hidas ja juhlallinen, melkein virren kaltainen. Toisissa taas on sotaisen marssin rytmi. Mahdollisena pidetäänkin, että nämä ovat olleet perusajatuksena niin sanotussa Rákóczi-laulussa, josta sitten sata vuotta myöhemmin syntyi kuuluisa Rákóczi-marssi.
Kuljetusrobotti

Starship Technologies -yrityksen valmistama kuljetusrobotti tuo ruokaa kuvan opiskelijoille Oregonin osavaltionyliopistolla Yhdysvalloissa vuonna 2020.
Kuljetusrobotti on erilaisten asioiden, kuten ruoan, kuljetukseen tai toimitukseen erikoistunut robotti. Kuljetusrobotti voi olla täysin itseohjautuva tai sen liikkeitä voidaan ohjata etäkäyttöisesti, joko jatkuvasti tai tarpeen mukaan avustaen esimerkiksi robotin jumittuessa.
Ruoan toimitus Suomessa

Suomessa S-ryhmän Alepa otti ensimmäisenä käyttöön kuljetusrobottien avulla toimitettavat ruokatoimitukset pääkaupunkiseudulla vuonna 2022. S-ryhmä käyttää ruokatoimituksiin virolaisen Starship Technologies -yrityksen valmistamia robotteja. Asiakas ohjaa tilauksia ja toimitukseen liittyviä vaiheita mobiilisovelluksen avulla. Starshipin robotit käyttävät hyväkseen muun muassa useita sisäänrakenettuja kameroita ympäristön tarkkailemiseen sekä tekoälyä. Vuonna 2023 S-ryhmä laajensi kuljetusrobottien toimintaa muun muassa Tampereelle, Turkuun, Poriin, Raumaan, Jyväskylään ja Ouluun.
Tällä hetkellä S-ryhmällä on Suomessa käytössä 60 ruoankuljetusrobottia. Vuonna 2023 kuljetetuimpia tuotteita olivat maito, banaani ja kananmunat.
Aiheesta muualla

Kuvia tai muita tiedostoja aiheesta Kuljetusrobotti Wikimedia Commonsissa
Kulltorpin piiri

| Kulltorpin piiri |
| --- | --- |
 Kulltorpin kirkko
 fiKulltorpin piiri 
 57°15′22″N, 13°47′06″E 
Valtio:   Ruotsi
Maakunta:  Småland
Lääni:  Jönköpingin lääni
Kunta:  Gnosjön kunta Värnamon kunta
Piirikoodi:  105150
Väestö
Väkiluku (2022):  1 570 
Kulltorpin piiri (ruots. Kulltorps distrikt) sijaitsee Gnosjön kunnassa ja Värnamon kunnassa Ruotsissa. Sen väkiluku on 1 570  (31. joulukuuta 2022). Kyseessä on Ruotsin ainoa piiri, joka ulottuu kahden eri kunnan alueelle.
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Gnosjön kunnan piirit
Värnamon kunnan piirit
Kuramagomed Kuramagomedov

Kuramagomed Šaripovitš Kuramagomedov (s. 21. maaliskuuta 1978 Dagestanin ASNT) on venäläinen raskaan sarjan vapaapainija.
Kuramagomedov edusti ensi kertaa Venäjää maajoukkuetasolla vuonna 1995. Sen jälkeen hän on saavuttanut lukuisia aikuisten arvokisamitaleita. 1997 MM-kisoista hän voitti kultaa, samoin 1999, 2002, 2005, 2006 EM-kisoista ja 2007 EM-kisoista. 2004 EM-kisoista ja 2006 MM-kisoista hän saavutti hopeaa. Venäjän mestaruuden hän on voittanut kuusi kertaa.
Kuramagomedovin seura on KSB TsSKA. Häntä valmentavat Ruslan Abijev ja Asabulla-Ali Magomedov. Hän asuu Mahatškalassa ja opiskelee Dagestanin yliopiston oikeustieteellisessä tiedekunnassa.
Aiheesta muualla

Video 2006 EM-loppuottelusta
Kurt Bernard

Kurt Bernard Simpson (s. 8. elokuuta 1977, Limón, Costa Rica) on costaricalainen jalkapalloilija. Hyökkääjänä pelaava Bernard on edustanut vuodesta 2005 lähtien kotimaansa Puntarenasia. Kaudella 2005/2006 hän oli Costa Rican liigan paras maalintekijä.
Bernard pelasi ensimmäisen maaottelunsa 11. helmikuuta 2006 Etelä-Koreaa vastaan. Hän oli mukana vuoden 2006 MM-kisoissa, jossa pääsi pelaamaan yhdessä ottelussa seitsemän minuuttia. Bernard on pelannut neljä maaottelua (tilanne 20. kesäkuuta 2006).
Seurat

Juegos Nacionales de Limón
-2002 AD Limonense
2002–2004 AD Santos de Guapilés
2004/2005 CS Herediano
2005- Deportivo Municipal Puntarenas FC
Lahden sotilassairaala

Lahden sotilassairaala perustettiin vuonna 1914 kehotuksestaselvennä ensimmäisen maailmansodan haavoittuneita venäläisiä sotilaita varten. Aloitteen sairaalan perustamisesta teki Hollolan kunnan aloitteesta Hollolan kihlakunnan ja Jämsän kihlakunnan kunnat. Sairaalaan liittyviä asioita käsiteltiin kuntien yhteisissä kuntakokouksissa. Suomen Senaatti päätti Lahden sotilassairaalan lakkauttamisesta 1. syyskuuta 1916 alkaen.
Sotilassairaalan toimipisteitä olivat Lahden kunnallissairaala ja kansanopisto.
Kurvisenaluslampi

| Kurvisenaluslampi |
| --- | --- |
Maanosa:  Eurooppa
Valtiot:  Suomi
Maakunnat:  Pohjois-Karjala
Kunnat:  Ilomantsi
Koordinaatit:  62°43′27″N, 31°22′10″E
Vesistöalue ja valuma-alueen tietoja
Päävesistöalue:  Vuoksen vesistö (04)
Järvinumero:  04.925.1.007
Mittaustietoja
Pinnankorkeus:  179,5 m 
Rantaviiva:  1,385 km 
Pinta-ala:  0,049 km² 
Tilavuus:  212 000 m³ 
Keskisyvyys:  4,5 m 
Suurin syvyys:  9,1 m 
Saaria:  1
 fiKurvisenaluslampi 
Kurvisenaluslampi on metsäjärvi Ilomantsin itäosassa Pohjois-Karjalassa. Sen pinta-ala on 4,9 hehtaaria. Etäisyys Joensuusta on 83 kilometriä itäkoilliseen.
Maantiede

Kurvisenaluslammen pituus kaakosta luoteeseen on noin 400 metriä. Järven koillisosan muodostaa kapea lahti, jolla ei ole karttanimeä. Järven luoteisosassa sijaitsee noin kymmenen aarin laajuinen nimetön saari, jonka kaakkoispuolella on järven syvin piste, noin yhdeksän metriä.
Kurvisenaluslampea ympäröi suoalue ja 180 metrin korkeuskäyrä kulkee paikka paikoin useiden kymmenien metrien päässä järvestä. Kurvisenaluslammen luoteispuoleinen Suuri Lohilampi (04.925.1.006) on myös 179,5 metriä merenpinnan yläpuolella.
Kurvisenaluslammen vesitilavuus on 212 000 kuutiometriä eli 212 miljoonaa litraa.
Kurvisenaluslampi (04.925.1.007) kuuluu Myllyjoen valuma-alueeseen (04.925), joka on kolmannen jakovaiheen vesistö Vuoksen vesistössä (04). Toinen jakovaihe on Mekrijärven-Nuorajärven alue (04.92) ja ensimmäinen jakovaihe on Koitajoen valuma-alue (04.9). Kurvisenaluslampi on kymmenenneksi laajin Myllyjoen valuma-alueen 15:stä vähintään hehtaarin laajuisesta vakavedestä. Laajin on Sysmä ja toiseksi laajin on Eteläinen Pitkäjärvi. Kolmantena tulee Pohjoinen Pitkäjärvi.
Kurkela (Kuusjoki)

Kurkela (tilastollisen taajaman nimenä Kuusjoen kirkonkylä) on kylä ja taajama Salossa. Kurkela on entisen Kuusjoen kunnan keskusta. Taajamassa asuu 503 henkilöä (vuonna 2016).
Kurkela sijaitsee Kuusjoen eteläoassa Kuusjoen eteläpuolella. Kurkelan naapurikylät ovat Impola lännessä, Pappilankylä pohjoisessa ja Hämäläinen idässä. Kurkelassa sijaitsee Kuusjoen kirkko ja Kuusjoen koulu. Palveluita ovat muun muassa terveysasema ja lähikauppa.
Kurkela on asutettu 1300-luvulla. Vuonna 1540 kylässä oli kuusi taloa, jotka muodostivat tiiviin kokonaisuuden. Isojako rikkoi kylärakenteen, kun talot siirrettiin omille mailleen. Vuonna 1823 kylään rakennettiin saarnahuone, joka muutettiin kirkoksi 1800-luvun jälkipuoliskolla. Kuusjoesta tuli kunta 1886 Kurkelasta kehittyi sen keskusta. Selkeä taajama kylästä kehittyi kuitenkin vasta 1900-luvun loppupuolella tiiviimmän rakentamisen myötä.
Káravos

| --- | --- |
Sijainti:  36°38′02″N, 25°02′54″E, Síkinos Thíra, Etelä-Egean saaret Kreikka
Saariryhmä:  Kykladit
Merialue:  Egeanmeri, Välimeri
Pinta-ala:  0,005 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Káravos (kreik. Κάραβος) on pieni Kreikan saari, joka kuuluu Kykladien saariryhmän ja sijaitsee Síkinoksen saaren lounaispuolella. Saaren pinta-ala on noin 0,005 neliökilometriä ja se on asumaton (vuonna 2011). Hallinnollisesti Káravos kuuluu Síkinoksen kuntaan, Thíran alueyksikköön ja Etelä-Egean saarten alueeseen.
Kurkela (Viitasaari)

fi
Kurkela on Viitasaaren  kaupunginosa ja asuinalue, joka sijaitsee kaupungin pohjoispuolella. Alueella on Viitasaaren korkein kohta, Savivuori, jonka lähialueilla on muun muassa laskettelukeskus ja liikuntareitit. Alueelta löytyy myös venesatama, joka sijaitsee Savilahden rannalla. Kurkelan asuinalueella on pääasiassa omakoti- ja rivitaloja.
Kō Takamoro

| Henkilötiedot |
| --- | --- | --- |
Koko nimi: Kō Takamoro
Syntymäaika: 9. marraskuuta 1907
Syntymäpaikka: Saitama, Japani
Kuolinaika: 26. maaliskuuta 1995 (87 vuotta)
Kansalaisuus:  Japani
Pelipaikka: Puolustaja
Pituus: 167 cm
Seurat
| Vuodet | Seura | O (M) |
|  | Saitama Shukyu-Dan Waseda WMW |  |
Maajoukkue
| 1927 | Japani | 2 (0) |
Kō Takamoro (jap. 高師 康, Takamoro Kō; 9. marraskuuta 1907 Saitama – 26. maaliskuuta 1995) oli japanilainen jalkapalloilija.
Jalkapallomaajoukkue

Takamoro debytoi Japanin maajoukkueessa elokuussa 1927. Hän on pelannut kaksi maaottelua.
Aiheesta muualla

National Football Teams
Lauluja rakastamisen vaikeudesta (Leevi and the Leavingsin albumi)

| Leevi and the Leavings Leevi and the Leavings |
| --- | --- | --- |

Kokoelmalevyn tiedot
 Julkaistu: 1994 1999
 Tuottaja(t): Gösta Sundqvist
 Tyylilaji: suomirock rock aikuisrock
 Levy-yhtiö: Johanna Kustannus
Leevi and the Leavingsin muut julkaisut
| Leevi and the Leavings – Suomen parhaat 1994 | Lauluja rakastamisen vaikeudesta 1994 ja 1999 | Rakkauden planeetta 1995 |
Lauluja rakastamisen vaikeudesta on Leevi and the Leavingsin kokoelma-albumi, joka julkaistiin vuosina 1994 ja 1999.
Kappaleet

Kerro terveiset lapsille – 3.03
Mitä kuuluu Marja-Leena? – 3.43
En tahdo sinua enää – 4.10
Poika nimeltä Päivi – 3.04
Enää ei olla niin kuin ennen – 2.59
Elämää – 3.17
Kyyhkynen ja kyykäärme – 3.16
Rin tin tin – 4.13
Kiinalaisessa pesulassa – 3.22
Miesten kesken – 3.43
Mutta viereesi nukahdan – 3.25
Kyllikki – 4.26
Turkmenialainen tyttöystävä – 4.07
Nainen toiselta planeetalta – 2.40
Pihlajankukka – 2.42
Elina, mitä mä teen? – 3.26
Mary Jane – 3.06
Marjo-Riitta, rahtarin rakkaus – 4.10
Sunnuntaiksi San Franciscoon – 2.32
Sopivasti lihava – 3.41
Landwehrkanal

Landwehrkanal lähellä Lützowplatzia.
Landwehrkanal on Berliinin keskustan läpi kulkeva 10,3 kilometriä pitkä kanava, joka yhdistyy molemmista päistään Spreejokeen. Kanavan itäpää on Osthafenissa (itäsatamassa) ja länsipää Spree-Eckissä Charlottenburgissa. Kanavan keskimääräinen leveys on 23 metriä, ja se on joka kohdasta vähintään kaksi metriä syvä. Mutkitteleva Landwehrkanal kulkee Kreuzbergin, Tiergartenin ja Charlottenburgin kaupunginosien läpi. Se erottaa toisistaan Grosser Tiergartenin puiston ja Berliinin eläintarhan alueen. Landwehrkanaliin yhdistyy lähellä sen itäpäätä Neuköllner Schiffahrtskanal.
Landwehrkanal rakennettiin vuosina 1845–1850 Peter Joseph Lennén suunnitelmien mukaan. Sen tarkoituksena oli helpottaa rakennustarvikkeiden ja lämmityshiilen kuljetusta kaupunkiin vesiteitse ja siten vähentää Spreen ruuhkautumista keskustan kohdalla. Kanavaan tehtiin tulvien säännöstelemiseksi kaksi sulkua, toinen Schlesiches Torin ja toinen eläintarhan kohdalle. Kanavan eteläranta muutettiin vuosina 1883–1890 rantapromenadiksi, mutta pohjoisranta jäi entiselleen. Ylempää sulkuporttia laajennettiin vielä 1936–1940. Nykyisin Landwehrkanalissa on lähinnä huviliikennettä.
Murhatun Rosa Luxemburgin ruumis heitettiin vuonna 1919 Landwehrkanaliin. Lichtensteinbrücke-sillan kohdalla on nykyään Luxemburgille omistettu muistomerkki.
Aiheesta muualla

Kuvia tai muita tiedostoja aiheesta Landwehrkanal Wikimedia Commonsissa